EkBass/fiwiki-20250220-pages-articles huggingface dataset:
Herman Järvinen

Herman Santerinpoika Järvinen (26. huhtikuuta 1870 – 3. huhtikuuta 1918) oli Ruoveden punakaartin päällikkö Suomen sisällissodassa.Sisällissodan pikkujättiläinen 2009, 275 Hän otti osaa Ruoveden taisteluihin sekä Vilppulan rintaman taisteluihin Ruoveden Väärinmajalla, josta perääntyi Tampereelle. Järvinen kaatui Tampereen taistelussa nykyisen Komediateatterin kohdalla 3. huhtikuuta 1918. Ennen sotaa hän oli toiminut kirvesmiehenä ja Ruoveden työväentalon vahtimestarina. == Lähteet == * * ===Viitteet=== Luokka:Suomen sisällissodan punaiset Luokka:Vuonna 1870 syntyneet Luokka:Vuonna 1918 kuolleet
Erkki Karjalainen (punakaartilainen)

thumb|Erkki Karjalainen perheineenErkki Karjalainen (kuollut ilmeisesti Stalinin puhdistuksissa 1930-luvun lopussa) oli riihimäkeläinen puuseppä, punakaartin päällikkö ja Vilppulan rintaman komentaja Suomen sisällissodassa. Hänen esikuntansa oli majoittuneena Lylyn rautatieasemalle ennen punakaartin pohjoisen rintaman romahdusta ja Tampereen taistelua. Sisällissodan lopussa hän siirtyi Kotkasta laivalla Venäjälle, jossa kävi punaupseerikoulun. Mirko Harjulan väitöskirjan mukaan viimeinen havainto Karjalaisesta on vuodelta 1935 kun hän oli Solovetskin rangaistusleirin päällikkönä. Karjalainen esiintyy Erkki Lepokorven kirjassa Käy ruusutkin kukkimaan. == Lähteet == * Harjula, Mirko: Suomalaiset Venäjän sisällissodassa === Viitteet === Luokka:Suomen sisällissodan punaiset Luokka:Stalinin vainoissa kuolleet Luokka:Syntymävuosi puuttuu Luokka:1930-luvulla kuolleet
Maitotuote

Maitotuotteet eli maitovalmisteet ovat raakamaidosta valmistettuja elintarvikkeita. Maitotuotteita ovat esimerkiksi maito, piimä, viili, jogurtti, juusto, kerma, hapankerma, voi, kermaviili, jäätelö ja maitojauhe. Maitotuotteet valmistetaan ja pakataan yleensä meijereissä. Maitotuotteet jaetaan rasvapitoisuuden perusteella täysrasvaisiin, kevyttuotteisiin ja rasvattomiin maitotuotteisiin. Täysrasvaisten maitotuotteiden rasvapitoisuus on sama tai melko lähellä raakamaidon tai siitä kirnuttavan kerman rasvapitoisuutta. Maitotuotteiden valmistuksessa käytettäviä menetelmiä ovat esimerkiksi rasvan erottaminen (eli separointi), kirnuaminen, homogenointi, pastörointi, hapattaminen, juoksuttaminen ja kuivaus. Separoinnin tuloksena maidosta saadaan rasvatonta eli kuorittua maitoa (kurria) ja kermaa, joka voidaan hapattaa kermaviiliksi, ranskankermaksi tai smetanaksi taikka kirnuta voiksi. Maitotuotteiden rasvapitoisuutta voidaan alentaa lisäämällä niihin rasvatonta maitoa ja nostaa lisäämällä kermaa. Pastöroinnissa maito kuumennetaan, jotta sen sisältämät mikrobit tuhoutuvat. Hapattaminen tapahtuu jollain tarkoituksenmukaisella maitohappobakteeri-puhdasviljelmällä. Homogenointi tarkoittaa maidon rasvan pilkkomista niin ettei se erotu maidosta. Juustoa valmistetaan maitoa juoksuttamalla, jolloin siitä irtoaa heraa. Haihduttamalla vesi maidosta saadaan maitojauhetta. Maitotuotteet olivat euromääräisesti Suomen suurin päivittäistavarakaupan elintarvikeryhmä vuonna 2020. Suomi saa vientituloja etenkin voista, koska monet maat pitävät suomalaista voita maailman parhaana. ==Katso myös== * Hapanmaitotuote * Maitotuotteiden terveysvaikutukset ==Lähteet== *
August Dufva

August Dufva (synt. n. 1888) oli pietarinsuomalainen sorvari, joka toimi Pietarin suomalaisen punakaartin päällikkönä ja myöhemmin Suomen sisällissodan aikana rintamakomentajana Tampereella. == Toiminta punakaartissa == Pietarin suomalainen punakaarti perustettiin lokakuun vallankumouksen jälkeen marraskuussa 1917, jolloin Dufva valittiin sen ensimmäiseksi päälliköksi. Sisällissodan sytyttyä 27. tammikuuta 1918, punakaarti lähetettiin Suomeen, missä se osallistui Hämeen rintamalla käytyihin taisteluihin. Tampereen taistelun aikana maalis–huhtikuussa punaiset jakoivat kaupungin kolmeen puolustusvyöhykkeeseen. Dufva sai komennettavakseen eteläisen rintamalohkon, johon kuului myös pääradan varsi. Läntisen päälliköksi nimitettiin Aatto Koivunen ja itäisen Jaakko Meriö. == Neuvosto-Venäjällä == Valkoisten vallattua Tampereen, Dufva pakeni huhtikuun puolivälissä Lahden, Kouvolan ja Viipurin kautta Neuvosto-Venäjälle. Hänen mukanaan pakomatkalla olivat myös Verner ja Jalmar Lehtimäki, Eino Rahja sekä Aleksanteri Vasten. Venäjälle saavuttuaan Dufva palveli brittien perustamassa Muurmannin legioonassa, jossa hän vuoden 1919 alusta toimi majuri Ronald Forbes Meiklejohnin alaisuudessa tiedustelu- ja vakoilutehtävissä päätehtävänään Suomen asioiden seuraaminen. Myöhemmin 1920-luvun alkupuolella hän vaikutti ainakin Leningradissa. == Lähteet == Luokka:Suomen sisällissodan punaiset Luokka:1880-luvulla syntyneet Luokka:Syntymävuosi puuttuu Luokka:Kuolinvuosi puuttuu Luokka:Pietarinsuomalaiset henkilöt
SMIL

SMIL (lausutaan [smail]) (Synchronized Multimedia Integration Language) on multimediaesityksiä varten kehitetty XML pohjainen kuvauskieli. Ensimmäinen julkinen hahmotelma SMIL:sta julkaistiin marraskuussa 1997. SMIL:n avulla saadaan koottua multimediaelementtejä (video, ääni, kuva, teksti) esitettäväksi halutussa järjestyksessä sitä tukevassa WWW-selaimessa tai mediasoittimessa. SMIL muistuttaa HTML-kuvauskieltä, jossa on rakenteellisen kuvauksen lisäksi mahdollisuus määrittää elementtien esiintyminen aikajanalla. Kullekin mediaelementille voidaan määritellä kesto ja ajankohta, jonka aikana sitä esitetään. Eri elementit voivat esityksessä seurata toisiaan tai olla esillä yhtä aikaa. SMIL-dokumentissa esiintyviin elementteihin viitataan URL:n (Uniform Resource Locator) avulla jolloin esityksen osana olevat elementit voivat sijaita Internetissä missä vain. Lisäksi SMIL mahdollistaa tarkoitukseen sopivan mediaelementin version valinnan. Elementtejä voidaan tarjota useammassa eri koossa, mobiili-selaimessa voidaan käyttää elementistä mitoiltaan ja tiedostokooltaan pienempää versiota kuin nopean yhteyden päässä olevaan selaimeen tai audio-tiedostosta voidaan tarjota käyttäjille eri kieliversioita. SMIL:n kehitystyötä koordinoi W3C (World Wide Web Consortium). == Aiheesta muualla == * Synchronized Multimedia Integration Language (SMIL 3.0) - W3C Recommendation - Nykyinen standardi * Synchronized Multimedia (W3C) * SMIL Tutorial (w3schools.com) Luokka:XML
711

== Tapahtumia == * Kapinajohtaja Filippikos Bardanes nousi Bysantin keisariksi. * Astin herttua Ansprand palasi maanpaosta Italiaan mukanaan suuri baijerilainen armeija. * Arabit valtasivat Intian. * 19. heinäkuuta Pohjois- Afrikan maurit nousivat maihin Espanjaan ja valloittivat sen visigooteilta Guadaleten taistelussa. * Kiinassa Tang-dynastian keisari (睿宗 ruì zōng) lakkasi käyttämästä hallitsijanimeä Jingyun. == Kuolleita == * Justinianus II (s. 668), Bysantin keisari vuosina 685–695 ja 705–711, mestataan. * Kildebert III, frankkien kuningas. * Roderik, visigoottien kuningas. Luokka:700-luku
Skrapi

Skrapi eli scrapie on lampaissa ja vuohissa esiintyvä kuolettava aivorappeumasairaus. Se kuuluu tarttuviin sienimäisiin aivorappeumasairauksiin (TSE) samoin kuin hullun lehmän tauti BSE. Ihmiseen skrapin ei tiedetä tarttuneen. Taudin aiheuttajaksi epäillään prionia. Suomen ensimmäinen skrapiin sairastunut vuohi havaittiin 2002 ja lammas 2004. == Aiheesta muualla == * http://www.tiede.fi/artikkeli/jutut/artikkelit/dementiakin_voi_olla_tartuntauti Luokka:Märehtijöiden tartuntataudit Luokka:Prionitaudit
Bach (täsmennyssivu)

Bach voi viitata seuraaviin: ==Sukunimi== Bach on saksankielinen sukunimi. Saksan kielessä sana tarkoittaa ”puroa” tai ”pientä jokea”. Tunnettuja Bach- nimisiä henkilöitä: ;Johann Sebastian Bachin suku: *Johann Sebastian Bach (1685–1750), saksalainen säveltäjä *Anna Magdalena Bach (1701–1760), o.s. Wilcken, edellisen toinen aviovaimo *Carl Philipp Emanuel Bach (1714–1788), saksalainen säveltäjä, Johann Sebastian Bachin poika *Johann Christian Bach (1735–1782), saksalainen säveltäjä, Johann Sebastian Bachin poika *Johann Christoph Friedrich Bach (1732–1795), saksalainen säveltäjä, Johann Sebastian Bachin poika *Wilhelm Friedemann Bach (1710–1784), saksalainen säveltäjä, Johann Sebastian Bachin poika ;Muita Bach-nimisiä henkilöitä: *Alexander von Bach (1813–1893), itävaltalainen poliitikko *Barbara Bach (s. 1947), yhdysvaltalainen näyttelijä ja malli *Christian Friis Bach (s. 1966), tanskalainen poliitikko ja ministeri *Erich von dem Bach-Zelewski (1899–1972), saksalainen SS-kenraali, muutti nimensä saksalaisemmaksi: Erich von dem Bach *Erwin Bach (s. 1956), saksalainen musiikkituottaja *Francisco Carlos Bach (s. 1954), brasilialainen katolinen piispa *John Bach (s. 1946), walesilais- uusiseelantilainen näyttelijä *Karen Bach, Karen Lancaume (1973–2005), ranskalainen pornonäyttelijä *Louis Bach (1883–1914), ranskalainen jalkapalloilija *Richard Bach (s. 1936), yhdysvaltalainen kirjailija *Sebastian Bach (s. 1968), kanadalainen laulaja *Sofia Bach (s. 1973), ruotsalainen näyttelijä *Sonya Bach (s. 1981), eteläkorealainen pianisti *Thomas Bach (s. 1953), saksalainen miekkailija ja lakimies, Kansainvälisen olympiakomitean puheenjohtaja ;Kuvitteellisia henkilöitä: *P. D. Q. Bach, Peter Schickelen keksimä kuvitteellinen Bach-suvun säveltäjä, jonka nimissä Schickele julkaisi sävellyksiään ==Muita merkityksiä== *Bach-kukkaterapia *Bạch Đằngin taistelu, Vietnamin ja mongolien välillä vuonna 1288 käyty taistelu *BWV, Bach-Werke-Verzeichnis, Bachin teosten luettelo *Bach Collegium Japan, japanilainen orkesteri ja kamarikuoro ==Katso myös== *Bache, sukunimi Luokka:Sukunimet
Kuskus

pienoiskuva|300px|Kuskusta Fèsistä, Marokosta. Kuskus (berb. seksu, arab. كسكسي, ) on berberikansojen keittiön erikoisuus, karkeaksi jauhetusta viljasta tehty ruoan lisäke. Kuskus valmistetaan durumvehnästä. Brasiliassa käytetään termiä couscous myös maissista tehdystä kuskusista. Perinteisesti kuskusta tarjoillaan pääruokana kasvisten ja lihan tai kalan kanssa tai jälkiruokana sokerin, mausteiden ja maidon kanssa. Kuskus on hyvin suosittua Marokossa, Algeriassa, Brasiliassa, Tunisiassa ja läntisessä Afrikassa. Sitä syödään myös Ranskassa, Sisiliassa ja Lähi-idässä. Kuskus tehdään pyörittelemällä käsin karkeaa jauhoa, kunnes siitä tulee pieniä pellettejä. Aines siivilöidään, ja siivilään jääneiden suurten osien pyörittelyä jatketaan, kunnes niistä tulee tarpeeksi pieniä. Prosessi on aikaa vievää, ja perinteisesti naiset ovat tehneet kuskusta usean päivän ajan ja kuivattaneet sen auringossa. Tätä suurta erää on sitten käytetty useiden kuukausien ajan. Nykyään kuskusta tehdään tehtaissa ja myydään kaupoissa käyttövalmiina. Kuskus tarkoittaa myös pohjoisafrikkalaista ruokalajia, joka tarjoillaan yhdessä kuskus-ryynien kanssa, kuten oheisissa kuvissa. ==Lähteet== == Aiheesta muualla == *Did You Know: Food History - What is Couscous and How Does One Prepare It? Luokka:Viljatuotteet Luokka:Algerialainen keittiö Luokka:Marokkolainen keittiö Luokka:Tunisialainen keittiö Luokka:Ruokalajit Luokka:Seulonnan keskeiset artikkelit
Imaginaariluku

Imaginaariluku on negatiivisen luvun tai nollan neliöjuuri. Toisin sanoen imaginaariluku on sellainen kompleksiluku, jonka reaaliosa on 0. Usein imaginaarilukua kutsutaan puhtaaksi imaginaariluvuksi erotukseksi yleisistä imaginaariluvuista eli kompleksiluvuista. Käyttäen ei-negatiivista reaalilukua a imaginaariluku voidaan ilmaista muodossa :\sqrt{-a} = i\sqrt{a}, missä i on imaginaariyksikkö, joka toteuttaa yhtälön i^2 = -1. Sähkötekniikassa imaginaariyksikköä on perinteisesti merkitty kirjaimella j, koska i on varattu sähkövirran hetkellisarvon symboliksi. Nolla on sekä reaaliluku että imaginaariluku, koska 0 = 0i. Nollan imaginaarisuuden seurauksena imaginaariluvut muodostavat yhteenlaskun suhteen ryhmän. Myöhemmin havaittiin, että imaginaarilukujen yhdessä reaalilukujen kanssa muodostama kompleksilukujen kunta on aivan välttämätön funktioteorian kehittämiseksi. ==Imaginaariluvun alkuperä== Italialainen Rafael Bombelli määritteli imaginaariluvut vuonna 1572. Käsite imaginaarinen tulee ranskalaiselta René Descartesilta, joka piti kompleksilukuja mielikuvituksen tuotteina. Imaginaariluvut otettiin käyttöön, jotta yhtälöillä tyyppiä x^2+a=0, missä a > 0, olisi olemassa ratkaisut x=\pm i\sqrt{a}. ==Imaginaarilukujen soveltaminen== Fysiikan ja tekniikan jaksollisten ilmiöiden käsittely muuttuu imaginaarilukujen avulla yksinkertaiseksi. Siten värähtelyjen ja vaihtosähkösuureiden esitys tehdään perinteisesti kompleksilukujen avulla. ==Katso myös== *Juuri (laskutoimitus) == Lähteet == ==Kirjallisuutta== * * * == Aiheesta muualla == Luokka:Kompleksiluvut Luokka:Seulonnan keskeiset artikkelit
Transsendenttiluku

Transsendenttiluku (myös transkendenttiluku) on kompleksiluku, joka ei ole algebrallinen luku. Transsendenttisia ovat siis kaikki ne luvut, jotka eivät toteuta mitään kokonaiskertoimista polynomiyhtälöä (jossa vähintään yksi polynomin kertoimista eroaa nollasta). Transendenttiluku voi kuulua myös reaalilukuihin, jotka sisältyvät kompleksilukuihin. Tunnettuja transsendenttilukuja ovat ympyrän kehän ja halkaisijan pituuksien suhde π eli pii, Neperin luku e sekä Liouvillen luku L. Luvun transsendenttisuuden testaamiseen ei tunneta mitään yleistä menetelmää. Kuitenkin joidenkin lukujen transsendenttisuus voidaan todistaa mm. Liouvillen lauseen avulla. Suurin osa reaaliluvuista on transsendenttilukuja, sillä transsendenttilukujen joukko on ylinumeroituvasti ääretön kun taas algebrallisten lukujen joukko on numeroituvasti ääretön.http://www.mathsisfun.com/numbers/transcendental- numbers.html Mikäli kompleksitasosta tai reaalilukusuoralta valitaan satunnainen luku, sen teoreettinen todennäköisyys olla algebrallinen luku on nolla. == Lähteet == == Aiheesta muualla == * Proof that e is transcendental * Proof that e is transcendental (PDF) * Proof that \pi is transcendental (PDF) Luokka:Transkendenttiset luvut
LAN

LAN voi tarkoittaa: * lähiverkko, * LAN Airlines, eteläamerikkalainen lentoyhtiö * henkilöitä: ** Ngọc Lan (1956–2001), vietnamilainen laulaja.
Monoidi

Monoidi on algebrallinen rakenne, joka koostuu joukosta S ja sen alkioihin liittyvästä binäärioperaatiosta * (merkitään (S,*)) jotka toteuttavat seuraavat ehdot: # Suljettu: kaikilla a, b \in S siten, että a*b \in S. # Assosiatiivisuus: kaikilla a, b, c \in S siten, että (a*b)*c = a*(b*c). # Neutraalialkio: kaikilla a \in S on olemassa e \in S siten, että e * a = a * e = a. Toisin sanoen monoidi on puoliryhmä, jossa on neutraalialkio. Esimerkkejä: #Luonnollisten lukujen joukko muodostaa monoidin yhteenlaskun suhteen nolla-alkionaan 0, ja kertolaskun suhteen yksikköalkionaan 1. #Merkkijonot operaationa niiden yhdistäminen on monoidi, jossa neutraalialkio on tyhjä merkkijono. Monoidi on vaihdannainen, jos operaatio on vaihdannainen. Yllä ensimmäinen esimerkki on vaihdannainen: esimerkiksi 2+3=3+2 ja 4*5=5*4, ja sama pätee kaikilla luvuilla. Toinen esimerkki ei ole, merkkijonojen "xy" ja "ab" yhdiste on "xyab" mutta toisinpäin "abxy". Moni algebrallinen rakenne sisältää monoidin osana määritelmäänsä, esimerkiksi ryhmä, rengas ja kunta. == Lähteet == Luokka:Algebralliset rakenteet
570

== Tapahtumia == * Kiinassa pohjoisen Qi-dynastian hallitsija Hou Zhu otti hallitsijanimekseen Wuping. * Islamilaisen perimätiedon mukaan norsun vuosi, jolloin Jemenin kuningas Abraha teki sotaretken Mekkaa vastaan. == Syntyneitä == * (noin) Profeetta Muhammad, islamin perustaja (k. 632) * Kildebert II, Austrasian ja Burgundin kuningas (k. 595 == Kuolleita == * ʿAbdullah ibn ʿAbdul-Muṭṭalib, profeetta Muhammadin isä (s. 546) * Gildas, englantilainen munkki ja historioitsija * Olympiodoros nuorempi, bysanttilainen uusplatonilainen opettaja ja astrologi (s. 495) Luokka:500-luku
476

Vuosi 476 oli juliaanisen kalenterin mukaan torstaina alkanut karkausvuosi. Vuosi oli 1221 Ab urbe condita roomalaisen ajanlaskun mukaan, ja se tunnettiin myös nimellä Basilicuksen ja Armatuksen konsulikauden vuosi. Länsi-Rooman valtakunnan kaatumisen vuoksi monet historijoitsijat pitävät sitä Antiikin ajan viimeisenä vuotena ja Keskiajan alkuna. Rooman valtakunta jatkoi olemassaoloansa vielä lähes tuhat vuotta idässä Bysantin valtakuntana vuoteen 1453 asti. == Tapahtumia == ==== Eurooppa ==== *Elokuu: Entinen Itä-Rooman Zenon valloittaa Konstantinopolin ja syöksee keisari Basiliscuksen vallasta. Zenon palautetaan keisariksi ja Basiliscus vangitaan. *23. elokuuta: Odovakarin armeija julistaa hänet Italian kuninkaaksi. Hän aloittaa marssin armeijansa kohti Ravennaa, sen hetkistä Länsi-Rooman valtakunnan pääkaupunkia. *4. syyskuuta: Odovakar syrjäyttää Romulus Augustuluksen vallasta Ravennassa. Tätä päivää pidetään perinteisesti päivänä, jolloin Rooman valtakunta tuhoutui. *Talvi: Itä-Rooman keisari Zenon tunnustaa vandaalien kuningaskunnan vallan Italiassa ja läntisessä Afrikassa. ==== Aasia ==== * Feng murhaa pohjoisen Wei-dynastian keisarin Xianwenin ja julistaa itsensä keisarinnaksi. == Syntyneitä == * Aryabhata, intian ensimmäinen suuri tiedemies. Hänen syntymävuottaan pidetään perinteisesti Intian klassisen matematiikan ja tähtitieteen kauden alkuna. * Pyhä Ellero, toskanassa syntynyt kristitty munkki ja katolisen sekä ortodoksisen kirkon pyhimys. == Kuolleita == * Basiliscus, Bysantin keisari, kuoli nälkään vankeudessa. *Xianwen, pohjoisen Wei-dynastian keisari. Luokka:400-luku
540

== Tapahtumia == * Hunnit (hunas) tuhosivat Intian Gupta-valtakunnan ja syöksivät niemimaan anarkiaan. * Ildibad nousee ostrogoottien kuninkaaksi. == Syntyneitä == * Bysantin keisari Tiberius II Constantinus (k. 582) == Kuolleita == * Vitiges, ostrogoottien kuningas. * Kuningas Arthur ja Mordred, Cambrian annaalien mukaan. Luokka:540-luku
797

== Tapahtumia == * Irene (755–803) tulee Bysantin keisarinnaksi. == Syntyneitä == * Pipin I, Akvitanian kuningas == Kuolleita == * Bysantin keisari Konstantin VI (s. 771) Luokka:700-luku
Eino S. Repo

Eino Sakari Repo (6. syyskuuta 1919 Isokyrö – 16. joulukuuta 2002 Helsinki) oli Oy Yleisradio Ab:n pääjohtaja 1965–1969 ja radiojohtaja 1969–1974. Hänen toimikauttaan yhtiön johdossa on kutsuttu ”Reporadion” ajaksi. Repo toimi myös Ulkopolitiikka-lehden päätoimittajanahttps://ulkopolitiikka.fi/lehden- historia/. == Ennen Yleisradiota == Eino S. Repo osallistui talvi- ja jatkosotaan rintamalla ja kotiutui 1944 kapteenina. Hän valmistui 1948 filosofian kandidaatiksi Helsingin yliopistosta, pääaineenaan kirjallisuustiede. Valmistuttuaan hän toimi vapaana kirjallisuuskriitikkona ja kirjoitti arvosteluja muun muassa Uuteen Suomeen ja Parnassoon sekä radioon. Repo tunnettiin radikaalina kirjoittajana ja hänen oli lopetettava Uuden Suomen avustaminen, kun hän oli riitaantunut pääkriitikon, konservatiivisen V. A. Koskenniemen kanssa. Apu-lehden toimittajana Repo toimi 1958–1964, minkä jälkeen hänet valittiin Mainostelevision ohjelmajohtajaksi. == Reporadio == Revon toimiessa vuosina 1965–1969 Yleisradion pääjohtajana hän toteutti yhtiössä useita uudistuksia. Niinpä Yleisradiolle, jossa oli aikaisemmin lähetetty vain STT:n sähkeuutisia, perustettiin Ralf Fribergin johdolla oma uutistoimitus. Samalla voimistunut vasemmistolainen opiskelijaradikalismi sai jalansijaa yhtiössä. Repo antoi runsaasti tilaa nuorille toimittajille ja heidän yhteiskuntakriittisille ohjelmilleen, mikä herätti syytöksiä Yleisradion politisoitumisesta ja toi sille pilkkanimen ”Reporadio”. == Muuta == Zavidovo-vuodon kuulusteluissa presidentti Kekkosen kansliapäällikkö Antero Jyränki (sd.) tunnusti antaneensa osan Zavidovo-muistiosta Revon nähtäväksi. Eino S. Repo oli perustamassa Suomi–Chile-seuraa Tarja Halosen ja Jacob Södermanin kanssa. Repo on myös käsikirjoittanut kolme dokumenttia, esiintynyt kahdessa dokumentissa sekä elokuvassa Vodkaa, komisario Palmu, jossa esitti cameoroolissa itseään Yleisradion pääjohtajana.Elonet. Spede-elokuvassa Repoa itseään esittää Taneli Mäkelä. Eino S. Revon nuorempi veli oli kustannusjohtaja Ville Repo. He kirjoittivat yhdessä kirjan Kekkosesta. Revon tytär, ohjaaja ja dramaturgi Kristiina Repo on naimisissa näyttelijä Kari Kihlströmin kanssa ja näyttelijä Emil Kihlström on Eino S. Revon lapsenlapsi. == Julkaisuja == * * * * * == Lähteet == == Kirjallisuutta == * Hemanus, Pertti: Reporadion nousu ja tuho. Helsinki: Otava, 1972. * Salokangas, Raimo: Aikansa oloinen: Yleisradion historia 2 (1949–1996). Helsinki: Yleisradio, 1996. ISBN 951-43-0714-3. * Viljakainen, Jarmo: Reporadio – vallankumouksen käsikassara? Helsinki: Ajatus, 2007. ISBN 978-951-20-7176-0 * Viljakainen, Jarmo: Reporadio – Yleisradion vaaran vuodet 1965–1972. Opus Liberum, 2008. ISBN 978-952-92-3825-5 == Aiheesta muualla == * * Tilintekoja Reporadion ajasta. Ylen Elävä arkisto. * Pääjohtaja Repo pakkolomalle. Ylen Elävä arkisto. * Kysymyksiä pääjohtaja Revolle. Ylen Elävä arkisto. * Repo ja informatiivisen ohjelmapolitiikan julistus. Ylen Elävä arkisto. * Eino S. Repo. 375 humanistia 3.3.2015. Helsingin yliopisto. Luokka:Suomalaiset toimittajat Luokka:Suomalaiset yritysjohtajat Luokka:Ylen pääjohtajat Luokka:Vuonna 1919 syntyneet Luokka:Vuonna 2002 kuolleet
755

== Tapahtumia == * An Lushan nousee kapinaan Tang-dynastiaa vastaan. == Syntyneitä == * Irene Bysantin keisarinna (viimeistään). Luokka:700-luku
578

== Tapahtumia == * Tiberius II Constantinus (540–582) tuli Bysantin keisariksi, hallitsi vuoteen 582. * Kiinassa Pohjoisen Zhou-dynastian keisari Wu Di vaihtaa hallitsijanimekseen Xuanzheng ja kuolee samana vuonna. == Kuolleita == * Bysantin keisari Justinus II (s. 520, hallitsijana vuodesta 565) Luokka:500-luku
582

== Tapahtumia == * Maurikios, (539-602) tuli Bysantin keisariksi, hallitsi vuoteen 602. == Kuolleita == * Tiberius II Constantinus (s. 540) Bysantin keisari vuodesta 578. Luokka:500-luku
602

== Tapahtumia == * Fokas kaappasi vallan Itä-Rooman keisari Maurikiokselta ja teloitutti tämän. == Syntyneitä == * == Kuolleita == * Maurikios (s. 539), Itä-Rooman keisari vuodesta 582 lähtien. Luokka:600-luku
542

== Tapahtumia == * Justinianuksen rutto iski Konstantinopoliin. * Ostrogoottien kuningas Totila valloitti Napolin ja osia Italiasta. * Itäisen Wei-dynastian keisari Xiao Jing Di 534-550 lakkasi käyttämästä hallitsijanimeä Xinghe. == Syntyneitä == * Su Wei == Kuolleita == * Luokka:540-luku
Kategorinen imperatiivi

Kategorinen imperatiivi eli ehdoton käskylause on Immanuel Kantin kuuluisa velvollisuuseettinen moraalikäsitys. Kantin ajattelussa kategorinen imperatiivi on normi, joka pätee olosuhteista riippumatta.Filosofia: kategorinen imperatiivi. Tieteen termipankki. Viitattu 27.2.2015. Kategorinen imperatiivi on Kantin mukaan ehdoton normi, joka sitoo kaikkia järkeviä olentoja. Kategorisen imperatiivin mukaan teko on moraalisesti hyvä, jos maksiimin, jonka perusteella tekoon ryhdyttiin, voitaisiin toivoa olevan yleispätevä laki. Tästä seuraa loogisesti, että ketään ihmistä ei saa käyttää välineenä, ellei hän ole samalla päämäärä: sama moraalinen laki koskee minua kuin muitakin, eikä kukaan saa erioikeuksia (tai kaksinaismoraalia). Kategorisen imperatiivin mukaan ihmisen olisi siis toimittava oman itsensä täydellistämiseksi ja muiden hyvinvoinnin lisäämiseksi. Kant muotoili kategorisen imperatiivin useilla tavoin: # Toimi aina siten, että toimintatavastasi voitaisiin tehdä yleinen moraalilaki. # Kohtele kaikkia ihmisiä, myös itseäsi, ikään kuin he olisivat päämääriä sinänsä, älä koskaan pelkkinä välineinä. # Toimi aina niin kuin tahtosi olisi eettisten periaatteittesi nojalla yleismaailmallinen lain säätäjä. # Toimi aina niin kuin olisit eettisine periaatteinesi päämäärien kuningaskunnan lakia säätävä jäsen.Kategorinen imperatiivi. Otto Lappi. Lukion filosofia. Viitattu 27.2.2015. Kant hahmotteli velvollisuusetiikkansa alun perin teoksessaan Moraalin metafysiikka. Hän muotoili myöhemmin moraalifilosofiansa uudelleen yksinkertaistettuna versiona Moraalin metafysiikan perustuksessa. == Katso myös == * Hypoteettinen imperatiivi ==Lähteet== == Kirjallisuutta == * Luokka:Kantilaisuus Luokka:Normatiivinen etiikka Luokka:Immanuel Kant Luokka:Seulonnan keskeiset artikkelit
741

== Tapahtumia == * Konstantin V:stä tuli ensimmäisen kerran Bysantin keisari, ehtien hallita vain vuoden ennen kuin Artabasdus (keisari 741–743) kaappasi häneltä vallan * Kiinassa Tang-dynastian keisari (玄宗 xuán zōng) lakkasi käyttämästä hallitsijanimeä Kaiyuan == Syntyneitä == * == Kuolleita == * Bysantin keisari (717–741) Leo III Isaurialainen (s. 675) * Kaarle Martel, frankkien hallitsija (major domus) Luokka:700-luku
Pyjama

Pyjama eli yöpuku on aasialaista alkuperää oleva vaate. Alkuperäinen paijama tarkoittaa löysiä, vyötärönauhalla varustettuja kevyitä housuja, kuten Salwar kameez. Tällaisia käyttävät Etelä- ja Länsi-Aasiassa sekä miehet että naiset. Yhdysvalloissa, Britanniassa ja useimmissa englanninkielisissä maissa pyjama ( tai ) tarkoittaa kaksiosaista, löysää pukua, jota käyttävät sekä miehet että naiset lähinnä yöpukuna . Joskus vaatetta käytetään kuitenkin myös oleskeluun . Encyclopædia Britannican mukaan pyjama teki ensiesiintymisensä länsimaissa 1600-luvulla Englannissa, jossa sitä käytettiin oleskeluasuna. Se meni kuitenkin pian pois muodista. Noin vuonna 1870 pyjama palasi brittikolonistien mukana uudelleen länsimaihin, jossa sitä käytettiin nyt yöpukuna. Naisten yöpuvuksi pyjama tuli 1900-luvun alussa, ja kotien oloasuksi 1920. Pyjama saattaa olla kaksiosainen, mutta myös yhtenäisiä yksiosaisia pyjamia on olemassa. Perinteisin pyjama on yhtenäinen haalarimallin pyjama, jossa on takapuolen kohdalla pieni kahdella napilla kiinni oleva luukku. Suomen Puolustusvoimien virallinen yöasu on tummansininen, mitta sitä ei nimitetä pyjamaksi. Sana pyjama on tullut englannin kieleen bengalin kielen sanasta payjāmā (পায়জামা). Sen alkuperä on persian kielen sanassa pāy-jāmeh (پايجامه), joka tarkoittaa "jalkapukinetta". ==Lähteet== == Aiheesta muualla == Luokka:Vaatteet
496

== Tapahtumia == * Djamasp Persian hallitsijaksi (496–498). * Frankkien kuningas Klodvig (481–511) kääntyi kristinuskoon. * Tolbiacin taistelu == Kuolleita == * Vandaalien kuningas Gundamund (484–496) kuoli, Trasamundista tulee kuningas. Luokka:400-luku
698

== Tapahtumia == * Bysantti menettää Karthagon lopullisesti arabeille. * Bysantin laivasto kapinoi ja sen johtaja Apsimar syrjäyttää keisari Leontius II:sen ja hänestä tulee keisari Tiberius III. * Kuultuaan vallankaappauksesta Justinianus II Rhinotmetus (Bysantin keisari vuosina 685 - 695 ja 705 - 711 pakenee Chersonin saarelta jonne hänet oli karkotettu. * Kiinassa toisen Zhou- dynastian keisarinna Wu Zetian ottaa käyttöön hallitsijanimen Shengli. == Syntyneitä == * == Kuolleita == * Luokka:600-luku
Luettelo Walesin ruhtinaista

Wales oli jakautunut ison osan historiaansa useampaan pikkuvaltioon, joista jollain oli välillä ylivalta. Luettelossa on hallitsijan nimi, lisänimi kymriksi, mikäli sellainen on, ja sen suomennos, synnyin- ja kuolinvuosi, hallitusaika sekä kyseisen ruhtinaan hallitsema pikkuvaltio. Mikäli hallitsija on hallinnut koko Walesia, lukee valtion kohdalla Wales. Koska valtioita on useita, ovat jotkut hallitsijat samalta ajalta. Sana "ap" on kymriä ja merkitsee "poikaa", esimerkiksi Cadell ap Rhodri on "Cadell Rhodrinpoika". Nimi Elinaika Valtakausi Valtio Rhodri Mawr (Suuri) k. 878 844-878 Gwynedd Cadell ap Rhodri k. 909 878-909 Deheubarth Anarawd ap Rhodri k.916 878-916 Gwynedd Idwal ap Anarawd k. 942 916-942 Gwynedd Hywel Dda (Hyvä) k. 950 908-950 Deheubarth Iago ap Idwal k. 979 950-979 Gwynedd Hywel ap Ieuaf k. 985 974-985 Gwynedd Cadwallon ap Ieuaf k. 986 985-986 Gwynedd Owain ap Hywel k. 988 950-988 Deheubarth Maredudd ap Owain k. 999 986-999 Deheubarth ja Gwynedd Cynan ap Hywel k. 1005 999-1005 Gwynedd Llywelyn ap Seisyll k. 1023 1005-1023 Deheubarth ja Gwynedd Rhydderch ap Iestyn k. 1033 1023-1033 Deheubarth Hywel ap Edwin k. 1044 1033-1044 Deheubarth Gruffudd ap Rhydderch k. 1055 1033-1055 Deheubarth Gruffudd ap Llywelyn 1000-1063 1039-1063 Wales Bleddyn ap Cynfyn 1025-1075 1063-1075 Gwynedd ja Powys Rhys ap Owain k. 1078 1072-1078 Deheubarth Trahearn k. 1081 1063-1081 Gwynedd Rhys ap Tewdwr k. 1093 1078-1093 Deheubarth Maredudd ap Bleddyn k. 1132 1116-1132 Powys Gruffudd ap Cynan 1055-1137 1081-1137 Gwynedd Gruffudd ap Rhys k. 1137 1116-1137 Deheubarth Madog ap Maredudd k. 1160 1132-1160 Powys Owain ap Gwynedd 1100-1170 1137-1170 Gwynedd Cynan ap Owain 1140-1174 1170-1174 Gwynedd Rhodri ap Owain k. 1195 1170-1190 Gwynedd Rhys ap Gruffudd 1130-1197 1155-1197 Deheubarth Llywelyn ap Iorwerth 1173-1240 1200-1240 Gwynedd Llywelyn ap Gruffudd 1228-1282 1247-1282 Gwynedd Englanti valloitti Walesin vuonna 1282. Vuonna 1301 kuningas Edvard I lupasi Walesin päälliköille hallitsijaksi Walesissa syntyneen miehen. Niinpä hän julisti Walesin alueella syntyneen poikansa Edvardin Walesin prinssiksi (engl. prince tarkoittaa sekä prinssiä että ruhtinasta), joka on nykyäänkin Ison-Britannian kruununperillisen arvonimi. Walesin ruhtinaista, Luettelo Luokka:Walesin hallitsijat
668

== Tapahtumia == * Konstantinos IV (649 – 685) Bysantin keisariksi, hallitsi vuoteen 685 * Sillan kuningaskunta Koreassa valtasi Koguryon Kiinan avustuksella * Kiinassa Tang-dynastian keisari 高宗 gāo zōng vaihtoi hallitsijanimensä Qianfenginsta Zongzhangiksi == Syntyneitä == * Justinianus II, Bysantin keisari vuosina 685 – 695 ja 705 – 711 (k. 711) == Kuolleita == * 15. syyskuuta – Konstans II, Bysantin keisari (641 – 668), murhattiin Sisiliassa ollessaan kylpemässä (s. 630) Luokka:600-luku
641

== Tapahtumia == * Huhtikuu: arabit valloittivat Aleksandrian, Egyptin vuonna 639 alkanut valloitus päätöksessä * Sairaalloinen Konstantinos III hallitsi Bysanttia 11. helmikuuta - 25. toukokuuta yhdessä velipuolensa Heraklonasin kanssa. * Heraklonas hallitsi Bysanttia 11. helmikuuta - syyskuu. Konstantin III:n kannattajat kapinoivat ja nostivat valtaistuimelle hänen poikansa Konstans II:n, joka oli vain 11-vuotias. Heraklonas karkotettiin. == Syntyneitä == * == Kuolleita == * 11. helmikuuta: Herakleios, Bysantin keisari vuosina 610 - 641 (s. 575). * 25. toukokuuta: Konstantinos III, Bysantin keisari (s. 612). * Heraklonas, Bysantin keisari (s. 626). Luokka:600-luku
Kaasu

Kaasu on yksi aineen olomuodoista. Muut olomuodot ovat neste ja kiinteä. Kaasut, kuten nesteetkin, ovat fluideja eli ne virtaavat eivätkä vastusta muodonmuutoksia. Kaasumuodossa aineen atomeilla tai molekyyleillä on niin suuri energia, etteivät aineen nesteenä pitävät sidosvoimat kykene pitämään atomeita kasassa ja täten ne liikkuvat satunnaiseti tilassa. Tämän vuoksi kaasut, toisin kuin nesteet, eivät pysy vakiotilavuudessa vaan pyrkivät täyttämään kokonaan sen tilan, jossa ne ovat. Arkielämässä termit höyry ja kaasu tarkoittavat samaa asiaa, fysiikassa termit on erotettu toisistaan. Höyry on kaasumaista ainetta, joka voidaan muuttaa nesteeksi pitämällä lämpötila vakiona ja muuttamalla tilavuutta. Höyrystä tulee kaasu kriittisessä pisteessä, jolloin kaasun liike-energia on niin suurta, ettei kaasu tiivisty ennen kuin lämpötila laskee. Kaasujen käyttäytymistä on helpointa laskea ideaalikaasumallilla, mutta reaalikaasujen käyttäytymistä voidaan laskea esimerkiksi van der Waalsin yhtälön avulla. ==Sanan alkuperä == Kansainvälisen termin gas otti käyttöön 1600-luvun alussa alankomaalainen kemisti Jan Baptist van Helmont, joka tutki useiden kaasujen ominaisuuksia. Sana oli ilmeisesti mukailtu kreikan sanasta chaos, kaaos. Helmontin tutkimia kaasuja olivat gas sylvestre (”metsäkaasu”) eli hiilidioksidi, punainen kaasu eli typpioksidi ja palava kaasu gas pingue, joka ilmeisesti oli vedyn, metaanin ja hiilimonoksidin seosta. Suomen kielessä on kuitenkin jo vanhastaan esiintynyt sana kaasu, joka eri murteissa on tarkoittanut huurretta, sumua, höyryä, auerta taikka käryä tai muuta pahaa hajua. Koska sana sekä äänneasultaan että kansanomaisilta merkityksiltäänkin on melko lähellä kansainvälistä tieteellistä termiä, Samuel Roos antoi sanalle sen nykyisen merkityksen vuonna 1845 ilmestyneessä teoksessaan Mintähden ja sentähden. Käytännössä sanalla usein tarkoitetaan polttoaineena käytettyä kaasua, aikaisemmin erityisesti kaupunkikaasua eli valokaasua. ==Katso myös== * Kaasun tiheys * Biokaasu * Taistelukaasu ==Lähteet== == Aiheesta muualla == * Luokka:Seulonnan keskeiset artikkelit
Uniaika

Uniaika on Australian alkuperäiskansojen uskonnossa kaukainen ajanjakso, joka on kuitenkin läsnä heidän jokapäiväisessä elämässään. Uniaika selittää maailman, ympäristön ja ihmisten alkuperän sekä sen, miten elämä on järjestetty. Uniaikana maan alla nukkuneet yliluonnolliset olennot heräsivät ja alkoivat vaeltaa maan pinnalla. Ne muovasivat maan, loivat ihmiset ja opettivat näille kaikki alueella elämiseen tarvittavat taidot ja yhteiskunnan säännöt. Uniaika esittää pyhän kartan maasta ja auttaa selittämään Australian epätavallisen ympäristön piirteet ja erikoisimmat kohdat, jotka syntyivät Uniaikana. Australian myyteissä kerrotaan reiteistä, joita pitkin niiden keskushenkilöt kulkivat Uniaikana maan halki, ja näissä tarinoissa mainitut paikat ovat usein pyhiä. Uniaika selittää myös sen, kuinka elämä on järjestetty, kuten sosiaaliset tavat, klaanijärjestelmän ja keksinnöt. Se selittää myös rituaalit, joiden tehtävä on kanavoida Uniaika ihmisille, jotka voivat siten hyötyä sen voimista. Rituaalien avulla esi-isät saadaan tuotua nykyhetkeen. Uniajan sankarit, esi-isät ja nykyajan ihmiset muodostavat yhtenäisen verkon, joka tuo hyvinvointia ja onnellisuutta, kun kaikki sujuu hyvin eikä verkko repeä. == Lähteet == == Aiheesta muualla == Luokka:Australian alkuperäiskansat Luokka:Luomistarut Luokka:Myytit
Praedor

Praedor on suomalaisen Petri Hiltusen piirtämä sarjakuva, joka sijoittuu Jaconian fantasiamaailmaan. Praedorit ovat sotureita, jotka etsivät aarteita hirviöiden kansoittamilta alueilta, Borvariasta. Tarinat ovat luonteeltaan miekka ja magia -tyylin fantasiaa. Hiltunen kuitenkin pyrkii kääntämään fantasiagenren kliseitä nurinniskoin. Hän on ottanut sarjaansa vaikutteita mm. italowesterneistä. Hiltunen piirsi ensimmäisen Praedor-sarjakuvan vuonna 1985. Koston merkki ilmestyi vuonna 1986. Praedor-sarjakuvia on ilmestynyt mm. Tähtivaeltaja-, Magus- ja Jysäys-lehdissä. Maguksessa ilmestyneet tarinat Kuninkaan lapset ja Kuolleen jumalan palvelija on julkaistu myös samannimisinä albumeina, ja muissa lehdissä ilmestyneistä lyhyemmistä tarinoista on koottu kolmas Praedor-albumi Koston merkki. Ville Vuorelan vuonna 2000 tekemän, samaan kuvitteelliseen paikkaan sijoittuvan roolipelin vaikutuksesta Praedorista kehittyi useiden kirjoittajien jakama yhteinen fantasiamaailma. Praedorin maailmaan sijoittuvia tarinoita ovat sittemmin kirjoittaneet mm. Vuorela ja Erkka Leppänen. Kaikkiaan kirjoittajia on parikymmentä. Kirjoja on julkaistu vuoteen 2021 mennessä 20 kappaletta. Praedor-roolipelin ympärille kehittynyt pitkäaikainen ja aktiivinen yhteisö on Suomessa ainutlaatuinen ilmiö. Burger Games on julkaissut Praedor-sarjakuviin perustuvan Praedor- roolipelin. Joulukuussa 2020 roolipelistä ilmestyi uudistettu laitos. == Sarjakuva-albumit == * * * * * - sisältää kaikki Praedor-sarjakuvat restauroituna 80-luvun puolivälistä lähtien. Noin 450 kappaleen numeroitu ja signeerattu ensipainos myytiin mesenaatti.me -sivuston joukkorahoituksen kautta. == Muuta kirjallisuutta == * * Praedor-novelliantologia. * Praedor- novellikokoelma. * * * Praedor-novelliantologia. * Praedor-romaani. * Praedor- romaani. Kuninkaan kotka on itsenäinen jatko-osa Koston kukkuloille. * Praedor-romaani. Itsenäinen jatko-osa Käärmetanssijalle. * Praedor- novelliantologia. * Jaconian ruokakulttuureita käsittelevä kirja. * Praedor- romaani. Itsenäinen jatko-osa Käärmetanssijalle ja Verivartiolle. * Novelliantologia, jonka tarinat sijoittuvat Borvariaan ja Warthiin. * Epävirallinen lähdekirja joka sisältää jaconialaisia niksejä ja ohjeita, tarinoita, sananlaskuja, anekdootteja ja materiaalia Praedor-roolipeliin. == Lähteet == == Aiheesta muualla == * Praedor.net * Praedor: Tekijät: Petri Hiltunen & Ville Vuorela . Burger Games. Luokka:Suomalaiset sarjakuvat Luokka:Fantasiasarjakuvat
Vilho Heino

Ferdinand Wilhelm ”Vilho” Juhonpoika Heino (26. syyskuuta 1887 – 11. lokakuuta 1918) oli kiikoislainen työmies, mäkitupalaisen poika ja Kiikoisten punakaartin päällikkö Suomen sisällissodassa. Hän toimi Lavian–Suodenniemen rintamalla Kiikoisten rintamapäällikkönä. Heino osallistui monien valkoisiksi epäiltyjen vankien kuulusteluihin, ja oli tekemisissä useiden alueellaan tapahtuneiden vankien joukkomurhien kanssa. Sodan lopussa hän pakeni ja jäi Lahdessa vangiksi. Hänet tuomittiin kuolemaan ja teloitettiin ampumalla Hennalan vankileirissä. Heino oli yksi viimeisistä, jotka ehdittiin ampua ennen kuin valtiorikosoikeuksien langettamien kuolemantuomioiden täytäntöönpano keskeytettiin ja yleinen armahdus lievensi nämä elinkautisiksi kuritushuonerangaistuksiksi. Heino esiintyy anonyyminä Väinö Linnan romaanissa Täällä Pohjantähden alla 2, jossa kuvataan hänen teloituksensa Hennalan vankileirissä. Hänen Piilosen mukaan vankisellin seinään kirjoittamansa sanat mainitaan myös Linnan kirjassa nimellä ”Frans Wilhelm Laakso”.Linna, Väinö: Täällä Pohjantähden alla 2 (14. painos), s. 446–447. Porvoo-Helsinki: WSOY, 1970. == Lähteet == * Halonen, Alex: Suomen luokkasota-historiaa ja muistelmia * Piilonen, Juhani: Sastamalan historia 3 * Sotasurmat-projektin nimitiedosto ===Viitteet=== Luokka:Suomen sisällissodan punaiset Luokka:Suomalaiset teloitetut Luokka:Vuonna 1887 syntyneet Luokka:Vuonna 1918 kuolleet
Kalle Linden

Kaarle Henrik Linden (7. maaliskuuta 1872 Messukylä – 28. maaliskuuta 1918Suomen sotasurmat 1914-22) oli tamperelainen peltiseppä ja punakaartin pataljoonan päällikkö Suomen sisällissodan aikana. Hän kuului Tampereen työväen järjestyskaartin johtokuntaan syksystä 1917 alkaen. Tampereen taistelun aikana Linden komensi Tampereen punakaartin I pataljoonaa, joka taisteli Tampereen keuhkotautiparantolan mäellä. Hän kaatui toisen tietolähteen mukaan Tampereen taistelussa 45-vuotiaana. Suomen sotasurmat 1914-22 -tietokannan mukaan taas tamperelainen vaskiseppä ja punakaartilainen Kaarlo Henrik Lindén kaatui 46-vuotiaana 4. huhtikuuta 1918 Messukylässä ja jätti jälkeensä vaimon ja kolme lasta. == Lähteet == * Klemettilä, Aimo: Tampereen punakaarti ja sen jäsenistö s. 246 === Viitteet === Luokka:Suomen sisällissodan punaiset Luokka:Vuonna 1872 syntyneet Luokka:Vuonna 1918 kuolleet
Valdemar Sammalisto

thumb|Valdemar SammalistoValdemar Sammalisto (3. tammikuuta 1889 – 17. huhtikuuta 1918) oli tamperelainen maalari ja punakaartin päällikkö Suomen sisällissodassa. Hän osallistui komppanianpäällikkönä Suinulan retkeen, jossa keskeytti väliintulollaan valkoisten vankien joukkomurhan. Tämän jälkeen hän johti punaisten hyökkäyksiä Vilppulan rintamalla. Hänet teloitettiin välittömästi Tampereen taistelun jälkeen. == Lähteet == * Klemettilä, Aimo: Tampereen punakaarti ja sen jäsenistö s.280 ===Viitteet=== Luokka:Suomen sisällissodan punaiset Luokka:Suomalaiset teloitetut Luokka:Vuonna 1889 syntyneet Luokka:Vuonna 1918 kuolleet
Matti Kulju

Matti Kulju (28. heinäkuuta 1891 Lapua – 17. maaliskuuta 1918 Kuru) oli tamperelainen metallityömies ja punakaartin päällikkö Suomen sisällissodassa. Arvoltaan hän oli punakaartin komppanianpäällikkö. Hän osallistui Kurun taisteluun, jossa joutui vangiksi ja ammuttiin 17.3. Eversti Hjalmarsonin komentamat joukot olivat tuona päivänä eversti Wetzerin käskystä miehittäneet Kurun, josta punaiset olivat aiemmin vetäytyneet.Ylikangas 1993, 98 == Lähteet == * * Klemettilä, Aimo: Tampereen punakaarti ja sen jäsenistö s. 279 * * ===Viitteet=== Luokka:Suomen sisällissodan punaiset Luokka:Vuonna 1891 syntyneet Luokka:Vuonna 1918 kuolleet
Johan Ahlgren

Johan ”Juho” Adolf Ahlgren (23. kesäkuuta 1874 – 5. huhtikuuta 1918) oli suomalainen värjäri, joka vuoden 1918 sisällissodassa toimi Tampereen punakaartin rintama- ja komppanianpäällikkönä. Tampereen taisteluun aikana maalis-huhtikuussa hän osallistui muun muassa Näsilinnan palatsista käytyihin taisteluihin. Tampereen taistelun loppuvaiheessa valkoiset tulivat etsimään Ahlgrenia, mutta hän onnistui pakenemaan kotoaan tykinammuksen ullakolle tekemän reiän kautta. Ahlgren kuitenkin vangittiin 4. huhtikuuta ja seuraavana päivänä hänet löydettiin ammuttuna erään Kuninkaankadun varrella sijaitsevan talon pihalta. Ahlgrenin molemmat tyttäret kuuluivat Tampereen naiskaartiin ja myös toinen heistä teloitettiin. == Lähteet == * === Viitteet === Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1874 syntyneet Luokka:Vuonna 1918 kuolleet
K. A. Jokinen

A. ”Arviiti” Jokinen oli Suomen sisällissotaan osallistunut sotilasjohtaja. Hän oli Kurun punakaartin päällikkö Suomen sisällissodassa, kotoisin Kurusta (ennen sisällissotaa asunut Yhdysvalloissa). Hänen johdollaan Kurun punakaarti taisteli mm. Tampereen Aitolahdessa ja Sääksjärven pysäkillä. Jokinen vältti teloituksen Tampereen antauduttua, toisin kuin toinen veljensä, joka ammuttiin Messukylässä. Sodan jälkeen Jokinen pakeni Yhdysvaltoihin. ==Lähteet== * Luokka:Suomen sisällissodan punaiset Luokka:Syntymävuosi puuttuu Luokka:Kuolinvuosi puuttuu
Vilho Ollila

Vilho August Ollila (25. heinäkuuta 1896 Punkalaidun – 3. toukokuuta 1918 Hollola) oli torpparin poika ja Punkalaitumen punakaartin päällikkö Suomen sisällissodassa. Hän tuomitsi esikuntineen muun muassa ratsutilallinen Paavo Poutalan ammuttavaksi. Sodan lopussa hän perääntyi joukkoineen Lahden lähettyville Hollolaan, jossa joutui valkoisten vangiksi. Hans Kalmin joukot ampuivat hänet Hollolan kirkolla. == Lähteet == * Piilonen, Juhani: Sastamalan historia 3 * Suomen sotasurmat -projektin nimitiedosto === Viitteet === Luokka:Suomen sisällissodan punaiset Luokka:Suomalaiset teloitetut Luokka:Vuonna 1896 syntyneet Luokka:Vuonna 1918 kuolleet
Antti Laine

Antti Laine (s. 9. syyskuuta 1949) on suomalainen historiantutkija. Joensuun maakunta-arkistossa säilytettävän Antti Laineen arkiston kuvailutiedot Laine valmistui filosofian kandidaatiksi Joensuun korkeakoulusta 1974. Hän toimi vuoden verran opettajana Tohmajärven ja Värtsilän yläasteella ja oli sitten vuoteen 1980 saakka Suomen Akatemian Valtion humanistisen toimikunnan ylimääräisenä tutkimusassistenttina. Tämän jälkeen Laine toimi Joensuun korkeakoulussa ja sittemmin Joensuun yliopiston Karjalan tutkimuslaitoksella tutkijana, assistenttina sekä apulaisprofessorina tutkien erityisesti Karjalan ja Luoteis-Venäjän 1900-luvun historiaa. Laine valmistui lisensiaatiksi 1978 ja hän väitteli tohtoriksi vuonna 1982 Joensuun korkeakoulussa. Väitöskirja Suur-Suomen kahdet kasvot : Itä-Karjalan siviiliväestön asema suomalaisessa miehityshallinnossa 1941-1944 käsitteli Suomen miehityshallintoa jatkosodan aikana Itä-Karjalassa. Laine oli vuodesta 1995 alkaen Karjalan Liiton Karjala- työryhmän jäsenenä. Hän sai vuonna 2009 Petroskoin valtionyliopiston kunniatohtorin arvon. == Teoksia == * Suur-Suomen kahdet kasvot : Itä-Karjalan siviiliväestön asema suomalaisessa miehityshallinnossa 1941-1944. Otava 1982 * Puhelintoiminta Savonlinnassa 1889-1989 : Savonlinnan puhelinyhdistyksen 100-vuotishistoriikki. Savonlinnan puhelinyhdistys, Savonlinna 1989, ilmestynyt myös teoksessa Viestinnän paalupaikalla 120 vuotta : Savonlinnan puhelin oy 1889-2009 ; toim. Reijo Tuomela. Savonlinnan puhelin, Savonlinna 2009 * Tiedemiesten Suur-Suomi - Itä-Karjalan tutkimus jatkosodan vuosina teoksessa Historiallinen arkisto 102, toim. Eeva-Liisa Aalto, Rauno Endén. Suomen historiallinen seura, Helsinki 1993 == Toimitustöitä == * Piirtoja itäsuomalaiseen menneisyyteen : Veijo Saloheimolle omistettu juhlakirja ; julk. Pohjois-Karjalan historiallinen yhdistys ry. ; toim. Antti Laine ; toimituskunta Olli Kaikkonen, Heikki Kirkinen, Raimo Pohjola. Pohjois-Karjalan historiallinen yhdistys, Joensuu 1984 * Maaseutuväkeä, hengen ja ruumiin kulttuuria : kokoelma artikkeleita Antero Heikkisen tutkimusaloilta ; toim. Tapio Hämynen ja Antti Laine. Historian tutkimuksia n:o 8. Joensuun yliopisto, Joensuu 1991 * Kansallisuus ja valtio : Karjala ja Komi nuoren Neuvostoliiton tasavaltoina 1920- ja 1930-luvuilla. Karjalan tutkimuslaitoksen monisteita n: o 1995, 5. Joensuun yliopisto, Joensuu 1995 * Rise and fall of Soviet Karelia : people and power ; toim. Antti Laine ja Mikko Ylikangas. Aleksanteri Institute, Helsinki 2002 == Lähteet == Luokka:Suomalaiset historioitsijat Luokka:Vuonna 1949 syntyneet Luokka:Elävät henkilöt
K. A. Koskinen

K. A. Koskinen voi tarkoittaa seuraavia: * Kustaa Adolf Koskinen, Kössi Koskinen (1874–1942), suomalainen ravintoloitsija ja työväenliikkeen aktiivi * Kustaa Aleksanteri Koskinen (1863–1939), suomalainen seppä ja ajokalutehtaan perustaja.
Onni Lähteinen

Onni Adolf Kustaanpoika Lähteinen (3. huhtikuuta 1884 Helsinki – 22. maaliskuuta 1918 Teisko) oli suomalainen kirvesmies, joka sisällissodan aikana toimi Teiskon punakaartin päällikkönä ja Teiskolan kartanon komissaarina. Hänen kerrotaan irvailleen kartanon isännälle rasvan takavarikointireissulla, että tästäkin tehtäisiin kärrynrasvaa. Eversti Harald Hjalmarsonin joukot ampuivat Lähteisen Teiskolan kartanossa ja upottivat hänen ruumiinsa järveen. Onni Lähteisen isä oli voimailijana tunnettu urheilumies K. A. Lähteinen. Hänen veljiään olivat urheiluvaikuttajat Urho ja Väinö Lähteinen. == Lähteet == Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1884 syntyneet Luokka:Vuonna 1918 kuolleet
Juho Eslin

Juho Vihtori Eslin (27. huhtikuuta 1878 - 6. elokuuta 1918) oli suomalainen viilari ja autonkuljettaja, joka vuoden 1918 sisällissodan aikana toimi Hyvinkään punakaartin I pataljoonan päällikkönä. == Toiminta sisällissodassa == Eslin oli Suomen suuriruhtinaskunnan armeijassa palvellut aliupseeri, joka Hyvinkään punakaartin perustamisen yhteydessä tammikuussa 1918 valittiin sen pataljoonanpäälliköksi. Eslinin komentamassa pataljoonassa oli neljä komppaniaa, jotka helmikuussa osallistuivat Itä- ja Länsi-Uudenmaan taisteluihin ja myöhemmin maaliskuussa Hämeen rintamalla käytyihin Vaskiveden ja Kurun taisteluihin. Hän johti myös alueella toiminutta punaisten rintamaesikuntaa ja toimi sodan aikana myös Hausjärven ja Toijalan rintamaesikunnissa. Kurussa Eslinin pataljoona onnistui 16. maaliskuuta pysäyttämään ruotsalaisen eversti Harald Hjalmarsonin johtaman valkoisten osaston, mutta pari päivää myöhemmin hyvinkääläiset vetäytyivät Tampereelle. Tampereen taistelun jälkeen Eslin onnistui aluksi pakenemaan mutta jäi lopulta kiinni ja joutui ensin Lahden vankileirille. Sieltä hänet siirrettiin Lappeenrannan vankileirille, jossa Esliniä kuulusteli sotatuomari Toivo Tapanainen. Hänet teloitettiin elokuussa 1918. Tapanaisen muistiinpanoissa sanotaan Eslinistä: "Ehdottomasti ammuttava kun on ammuttanut niin monta rauhallista miestä". Häntä epäiltiin osallisuudesta Hyvinkäällä ja Sääksmäen Metsäkansassa tehtyihin valkoisten teloituksiin. Juho Eslin esiintyy myös henkilöhahmona Antti Tuurin romaanissa Suuri asejuna Pietarista. == Lähteet == * ===Viitteet=== Luokka:Suomen sisällissodan punaiset Luokka:Suomalaiset teloitetut Luokka:Vuonna 1878 syntyneet Luokka:Vuonna 1918 kuolleet
Leander Viljanen

Leander Viljanen (1871 – 16. maaliskuuta 1918)Ylikangas 1993, s. 127–128 oli Tuusulan punakaartin päälliköitä.Ylikangas 1993, s. 128 Ammatiltaan hän oli sekatyömies. Viljanen istui ennen sisällissotaa vankilassa kahdesta taposta ja ammutti Suomen sisällissodan alussa erään pehtorin, joka ei luovuttanut talon aseita etsijöille riittävän nopeasti. Hän oli Suomen kaartin entinen sotilas ja vannotti poikaansakin olemaan antautumatta elävänä. Länkipohjan taistelun aikana hän ampui itsensä kauppias Artturi Kaukosen perunakellarissa. == Lähteet == * * ===Viitteet=== Luokka:Suomen sisällissodan punaiset Luokka:Itsemurhan tehneet Luokka:Suomalaiset tappajat Luokka:Vuonna 1871 syntyneet Luokka:Vuonna 1918 kuolleet
Kalle Wahlman

Kalle Wahlman (helmikuu 1878 – 18. kesäkuuta 1918) oli urjalalainen torppari Nuutajärveltä, joka toimi Urjalan työväenyhdistyksen puheenjohtajana. Hän kuului päällikkönä Urjalan punakaartiin. Sisällissodan lopussa hän pakeni, jäi kiinni Lahden vankimotissa ja joutui Hennalan vankileirille. Hennalasta Wahlman siirrettiin Lappeenrantaan, jossa häntä kuulusteltiin. Wahlman teloitettiin ampumalla Lappeenrannassa.Tikka & Arponen 1999, 285 == Lähteet == * ===Viitteet=== Luokka:Suomen sisällissodan punaiset Luokka:Suomalaiset teloitetut Luokka:Vuonna 1878 syntyneet Luokka:Vuonna 1918 kuolleet